Cuneiform Tablet CCT 5 2a (BM 120506)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma i-ku-pí-a-šùr-ma a-na en₆-bi-IŠTAR-ma 20 ma-na KÙ.BABBAR ša a-na a-šùr-ma-lik ta-dí-nu-ma 30 ma-na KÙ.BABBAR i-na e-lá-i-šu i-ša-qá-lá-ku-ni ta-áš-pu-ra-ni mì-ma li-ba-kà lá i-pá-ri-id 1 GÚ 14 ma-na KÙ.BABBAR ú 12 ma-na KÙ.KI pá-ša-lúm a-na a-lim{ki} i-ni-ší ŠÀ.BA 1 GÚ KÙ.BABBAR lu KÙ.BABBAR lu KÙ.GI a-na a-bu-ša-lim iš-qúl ší-tí KÙ.BABBAR i É-tí-šu i-ba-ší a-ṣé-er a-wi-lim šu-pur-ma 20 ma-na KÙ.BABBAR KÙ.BABBAR-áp-kà li-il₅-qé a-dí 20 ma-na KÙ.BABBAR ú 1 GÚ AN.NA ša i li-bi₄ a-šùr-ma-lik ú i-a-tí tí-šu-u a-ṣé-er ša ki-ma ku-a-ti šu-up-ra-ma <big_gap> ú a-šùr-ba-ni a-ḫa-am GAL <big_gap> ší-be-kà li-iḫ-ri-ma i-na ṭup-pì-kà ma-áš-kà-nam e tù-dí-ma a-na-kam KÙ.BABBAR ša ki-ma šu-a-tí e iq-bi₄-ú-<big_gap> um-ma šu-nu-ma a-šùr-ma-lik ḫa-ra-šu mì-šu ma-áš-kà-šu tù-a-ri-šu a-ḫi a-ta ša-am-<gap>-am ma-lá ta-le-e-ú-ni dí-in-ma ma-lá KÙ.BABBAR ta-al-qé-ú té-er-ta-kà li-li-kam ú kà-ta-pá-am ša {d}UTU-tap-pá-i e-zi-ba-ku-ni a-na-kam um-ma {d}UTU-tap-pá-i-ma 0.33333 ma-na 0.66666 GÍN KÙ.KI ù 11 GÍN KÙ.BABBAR na-ad-a-ku ma-lá kà-ta-pá-am ta-dí-nu-ma KÙ.BABBAR tal-qé-ú-ni té-er-ta-kà li-li-kam a-ḫu-ni a-ta lu tí-de₈-e a-na AN.NA 5.5 GÍN.TA i-dí-na-bu-um iš-ku-na-ni-a-tí ú a-ší-am 1 ma-na ša ki-ší-a ša i-dí-nu-ni-a-tí-ni a-dí-ni-ma i-ba-ší a-ḫi a-ta KÙ.BABBAR 10 ma-na ba-ba-tí-ni ú a-ší-um 10 GÍN-li a KÙ.BABBAR ú-ta-ar-ma ší-tí KÙ.BABBAR-pì-kà nu-ša-ba-kà-ma a-ḫi a-ta a ma-lá na-áš-pè-ra-tí-a ša pu-šu-ke-en₆ i-ší-is-a-ku-ni KÙ.BABBAR me-eḫ-ra-tim pì-ri-kà-ni KÙ.BABBAR ší-im AN.NA ša ì-li-a ša-áš-qí-il₅-ma KÙ.BABBAR 10 ma-na šé-bi₄-lam-ma lá-li-ik-ma a-wa-tí i-na a-lim{ki} lá-al-qé a-ḫi a-ta be-li a-ta a-na ú-um ga-ma-lim